Решение на Общия съд от 11 юни 2025 г. — Akgün Seramik и др./Комисия
(Дело T-231/23)1
(Обща търговска политика — Дъмпинг — Внос на керамични плочки с произход от Индия и Турция — Окончателни антидъмпингови мита — Определение за промишленост на Съюза — Член 4, параграф 1 от Регламент (ЕС) 2016/1036 — Изготвяне на извадка — Член 17, параграф 1 от Регламент 2016/1036 — Вреда за промишлеността на Съюза — Член 3, параграфи 2 и 5 от Регламент 2016/1036 — Причинно-следствена връзка — Член 3, параграфи 6 и 7 от Регламент 2016/1036 — Експортна цена — Корекция — Функции, подобни на тези на агент, работещ на базата на комисиона — Член 2, параграф 10, подточка i) от Регламент 2016/1036 — Единен стопански субект — Явна грешка в преценката)
Език на производството: английски
Страни
Жалбоподатели: Akgün Seramik Sanayi ve Ticaret AŞ (Пазарйери, Турция) и четиринадесетте други жалбоподатели, чиито имена са посочени в приложение към решението (представители: F. Di Gianni, A. Scalini и G. Coppo, адвокати)
Ответник: Европейска комисия (представители: G. Luengo, R. Pethke и J. Zieliński)
Предмет
С жалбата си на основание член 263 ДФЕС жалбоподателите искат отмяна на Регламент за изпълнение (ЕС) 2023/265 на Комисията от 9 февруари 2023 година за налагане на окончателно антидъмпингово мито върху вноса на керамични плочки с произход от Индия и Турция (ОВ L 41, 2023 г., стр. 1) в частта, която се отнася до тях.
Диспозитив
Отхвърля жалбата.
Осъжда Akgün Seramik Sanayi ve Ticaret AŞ и другите жалбоподатели, чиито имена са посочени в приложение, да заплатят съдебните разноски.
____________
1 ОВ C 223, 26.6.2023 г.